Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Proverbio 22:1-29
22 Ti nagan isu ti pilien imbes a ti naruay a kinabaknang;+ ti pabor nasaysayaat ngem uray iti pirak ken balitok.+2 Daydiay nabaknang ken daydiay bassitan iti sanikua nagsinnabetda.+ Ti Nangaramid kadakuada amin isu ni Jehova.+3 Nasaldet daydiay nakakita iti didigra ket rugianna ti aglemmeng,+ ngem daydiay awanan kapadasan limmasat ket masapul a sagabaenna ti pannusa.+4 Ti bunga ti kinapakumbaba ken ti panagbuteng ken Jehova ket kinabaknang ken dayag ken biag.+5 Sisiit ken palpalab-og addada iti dalan daydiay nakillo;+ daydiay mangsaluad iti kararuana agtalinaed nga adayo kadakuada.+6 Sanayem ti ubing sigun iti dalan nga agpaay kenkuana;+ uray no lumakay saanto a sumiasi iti dayta.+7 Ti nabaknang isu daydiay agturay kadagidiay bassitan iti sanikua,+ ket ti nakabulod adipen iti tao nga agpapautang.+8 Daydiay agimula iti kinakillo agapitto iti makapasakit,+ ngem ti mismo a pagbaut ti rungsotna dumtengto iti panagngudona.+9 Daydiay naasi ti matana mabendisionanto, ta inikkanna iti taraonna daydiay nanumo.+10 Pagtalawem daydiay managuy-uyaw, tapno pumanaw ti rinnupir ken tapno agsardeng ti legal a salisal ken pannakaibabain.+11 Daydiay mangay-ayat iti kinasudi ti puso+—gapu iti kayaw dagiti bibigna kaduananto ti ari.+12 Dagiti mata ni Jehova a mismo sinaluadanna ti pannakaammo,+ ngem iluodna dagiti sao daydiay nagulib.+13 Kinuna daydiay nasadut:+ “Adda leon idiay ruar!+ Iti tengnga dagiti publiko a plasa mapapatayakto!”14 Ti ngiwat dagiti ganggannaet a babbai ket nauneg nga abut.+ Daydiay kinondenar ni Jehova matnagto iti dayta.+15 Ti kinamaag naisinggalut iti puso ti maysa nga ubing;+ ti pagbaut ti disiplina isunto ti mangikkat a mangyadayo iti dayta manipud kenkuana.+16 Ti mangsasaur iti daydiay nanumo tapno ipaayanna ti bagina iti adu a banag,+ kasta met ti mangmangted iti daydiay nabaknang, sigurado nga agbanag iti panagkasapulan.+17 Iyallingagmo ta lapayagmo ket denggem dagiti sao dagidiay masirib,+ tapno maigaedmo ti mismo a pusom iti pannakaammok.+18 Ta makaay-ayo a rebbeng a salimetmetam ida iti tianmo,+ tapno sangsangkamaysada a maipasdek a sititibker kadagita bibigmo.+19 Tapno ti panagtalekmo maadda ken Jehova met laeng+ siak impaayanka iti pannakaammo ita nga aldaw, sika a mismo.20 Saan aya a sinuratanka inggana ita kadagiti pammatigmaan ken pannakaammo,+21 tapno ipakitak kenka ti kinapudno ti pudno a sasao, iti kasta maisubli ti sasao isuda a kinapudno—iti daydiay mangibabaon kenka?+22 Saanmo a takawan daydiay nanumo agsipud ta isu nanumo,+ ket saanmo nga ilupitlupit daydiay naparigatan idiay ruangan.+23 Ta ni met laeng Jehova irupirnanto ti kalinteganda,+ ket sigurado a takawannanto iti kararua dagidiay mangtaktakaw kadakuada.+24 Dika makikadua iti asinoman a managunget;+ ket dika sumrek a kadua ti tao nga addaan kadagiti irarasuk ti pungtot,25 tapno saanmo a maammuan unay dagiti danana ket pudno unay a makaalaka iti silo maipaay iti kararuam.+26 Dika makikadua kadagidiay kumabil iti im-ima,+ kadagidiay agserbi a tani maipaay kadagiti pautang.+27 No awananka iti pagbayad, apay koma nga alaenna ti pagiddaam manipud iti babaem?28 Saanmo nga iyalis ti beddeng ti nabayagen a tiempo, nga inaramid dagidi ammam.+29 Nakakitaka kadi iti tao a nasigo iti trabahona? Iti sanguanan ti ar-ari ti pagsaadannanto;+ saanto nga agsaad iti sanguanan dagiti kadawyan a tattao.
ilo_Latn ilo_Latn ilo_Latn ilo_Latn